**Zakoni ne trebaju provoditi pozitivnu diskriminaciju žena u politici (javnim funkcijama)**

-negacija**-**

**Odgovori na postavljena pitanja:**

1. U zaključku svoje teze navodite da je kvota koja osigurava zastupljenost žena na stranačkim listama nedovoljna i neodrživa, te da se istinske promjene mogu desiti samo sa promjenom društvene svijesti. Da li biste se onda složile da su spolne kvote površna mjera kojom se želi riješiti problem duboko ukorijenjen u našem društvu? Drugim riječima, kako pomirujete stav zauzet u vašem zaključku sa pozicijom koju zastupate u ovoj debati?"

Pored obaveznih kvota koje ovaj zakon uvodi mislim da bi vremenom uticao i na predrasude koje imaju prema ženama. To jest, pružanje mogućnosti na bar određeno vrijeme omogućit će ženama da pokažu da su jednako sposobne ili daleko sposobnije od svojih kolega što će kroz neko vrijeme uticati i na društvenu svijest.

1. Navodite dvije žene koje imaju/le visoku poziciju u politici (Merkel i Grabar-Kitarović), međutim u kakvoj su one poveznici sa pozitivnom zakonskom diskriminacijom žena (da li se u njihovim državama primjenjuje, da li su na takav način izabrane na pozicije, koje su dužnosti prethodno obnašale i sl.)?

Spomenule smo dvije žene koje imaju ili su imale visoku poziciju samo kako bi navele očit primjer kako žena može da uspije i da donosi promjene kako u politici tako i na nekim javnim funkcijama. Mnoštvo je žena sa naših prostora koje možemo također spomenuti, a što je izvrstan pokazatelj kako su žene dovoljno sposobne za obnašanje raznih funkcija. Ovim zakonom bi omogućili da kvalitetne, elokventne i sposobne žene mogu doći na takve pozicije, a ne da im se ta mogućnost uskrati samo zato što su žene ili zbog bilo kojih drugih mogućih diskriminacija koje ovaj zakon ne bi dozvoljavao.

1. Naveli ste da žene koje su već dobile mandat učestvuju u odlukama koje se donose u institucijama.Možete li nam navesti primjer?

Svaka žena kojoj trenutno traje ili je imala mandat aktivno učestvuje u donošenju odluka. Možemo navesti primjer Marine Pendeš. Tokom svoje karijere je bila aktivno politički angažovana, od članice u stranci HDZ, vijećnice u općinskom vijeću HDZ Vitez, predsjednice stranke HDZ Vitez duži niz godina, članice Središnjeg odbora i Nacionalnog Vijeća HDZ BiH do članice predsjedništva BiH. Kada su u pitanju njena profesionalna iskustva možemo navesti to da je bila zamjenica ministra obrane BiH za upravljanje resursima, čak u dva mandata, zatim zamjenica ministra obrane BiH za politiku i planove, te konačno i ministrica obrane BiH. Pored svega navedenog, aktivno je učestvovala i u regionalnim konferencijama za borbu za ravnopravnost žena u politici i o pravima žena.

1. Naveli ste da prema istraživanja žene imaju poseban senzibilitet u javnom djelovanju.O kakvim istraživanjima je riječ i kako su sprovedena?

Radi se o istraživanjima koje su sprovele učesnice Akademije političkog osnaživanja žena, podaci su dostupni na: *https://ti-bih.org/wp-content/uploads/2017/01/Publikacija-Akademija-politickog-osnazivanja-zena-za-web.pdf*

1. Da li smatrate moralnim forsiranje određene kvote učešća žena u politici (javnim funkcijama) ukoliko određeni brojevi istih uopšte ne žele da obnašaju te funkcije? Zar ne mislite da bi bilo svrsishodnije opredijeliti se za postepeno unapređivanje društvene svijesti odgojno-obrazovnim metodama, time da mlađe osobe ženskog spola zaobiđu primitivna, zaostala razmišljanja, te da eventualno same razviju afinitete prema navedenim zvanjima i zanimanjima?

Smatram da žene već imaju to pravo da biraju posao kojim će se baviti, bila to politika ili nešto drugo slobodne su izabarati. Međutim, ovdje govorimo o ženama koje se bore za svoje mandate, da treba napraviti pozitivnu diskriminaciju i time osigurati određeni broj pozicija za žene koje se time žele baviti, koje su sposobne i obrazovane.

1. Da li ste razmišljali o tome kako se osjećaju žene koje bivaju izabrane na svoje pozicije isključivo zbog njihovog spola, stavljajući u drugi plan naobrazbu i sposobnosti istih?

Mislim da se taj osjećaj nikako ne može javiti kod žena koje sebe smatraju dovoljno obrazovanim i sposobnim, a žene koje se bore za javne fukcije sigurne su u svoje sposobnosti.